Згодна з праектам, фасады палаца павінны былі абрамляцца пілястрамі з барочнымі картушамі, вокны – набыць прамавугольную форму і абрамляцца фігурнымі ліштвамі, дах – займець чатырохсхільную форму. План карэктаваўся алоўкам, у прыватнасці на заходнім фасадзе (на прадстаўленым малюнку ён паказаны злева) зменена размяшчэнне, форма і колькасць мансардных вокнаў (замест дзевяці пакінулі тры), а таксама размяшчэнне вокнаў і пілястраў на фасадзе будынка.